Zápis z rokovania výboru 
Slovenskej spoločnosti pre poľnohospodárske, lesnícke, potravinárske a veterinárske vedy pri SAV zo dňa  29.1.2024

Prítomní: podľa prezenčnej listiny
P r o g r a m 
1. Otvorenie
2. Kontrola uznesení
3. Plán  práce na rok 2024
4. Hodnotenie činnosti pobočiek a sekcií
5. Vyhlásenie 11. ročníka súťaže pre mladých vedeckých pracovníkov
6. Rôzne

Rokovanie otvoril a viedol predseda prof. Ing. Jozef Golian, Dr. Rokovania sa zúčastnilo 11 členov výboru spoločnosti z 15. 
Ospravedlnení: prof. Šajbidor, doc. Kožárová, prof. Capcarová,, Ing. Staruch    

K bodu 2:
Uznesenia 1, 2 a 3  z 27.11.2023 boli splnené, uznesenia 4, 5 a 6 majú trvalý charakter.
 
K bodu 3:
Predsedovia a členovia sekcií informovali o jednotlivých aktivitách, ktoré naplánovali na rok 2024. Do plánu práce na rok 2024 boli zaradené konferencie, semináre a odborné diskusné prednášky v  jednotlivých sekciách. Spolu bolo naplánovaných 25 akcií, 17 z nich žiada finančné prostriedky. Boli vypracované projekty – požiadavky na finančnú podporu pri organizovaní vedeckých podujatí v roku 2024, ktoré boli odoslané na SAV do 31.1.2024. 
Ing. Váľka informoval o všetkých aktivitách plánovaných na rok 2024 a uviedol výšku žiadaných finančných prostriedkov na každú akciu. Zároveň informoval o pravidlách pri udeľovaní finančnej podpory na aktivitu, kde dôležitým kritériom je počet účastníkov konkrétnej akcie. Spolu bolo naplánovaných 17 akcií na rok 2024 so sumou 7 000 €.

K bodu 4
Prítomní predsedovia sekcií zhodnotili činnosť za predchádzajúce obdobie z pohľadu  jednotlivých aktivít, počtu členov, ako aj aktivít smerujúcich k propagácii spoločnosti. Členovia výboru diskutovali o formách propagácie spoločnosti, nábore nových členov, ako aj nových  aktivitách jednotlivých pobočiek. 

K bodu 5
Bol vyhlásený 11. ročník súťaže o ceny Slovenskej spoločnosti pre poľnohospodárske, lesnícke, potravinárske a veterinárske vedy pri SAV. Členovia výboru súhlasili s návrhom predsedu skrátiť čas na prihlasovanie prác do súťaže o 1 mesiac teda do 31.3 kalendárneho roka, práce sa vyhodnotia na aprílovom zasadnutí výboru a ocenenia budú odovzdané do konca I. polroka. Zároveň je potrebné zvýšiť formy propagácie súťaže na jednotlivých pracoviskách.

K bodu 7
prof. Golian  informoval o:
-	súhrnnej správe a štatistickom prehľade vedeckých spoločností, ktorú je za SSPLPVV  potrebné zaslať na SAV do 31.1.2024,
-	požiadavke na vypracovanie plánu akcií s ich rozpočtom na rok 2024 a jeho zaslaní na SAV do 31.1.2024,
-	uhradení poplatku 10 € do Rady slovenských vedecko-technických spoločností,
-	financovaní 120 výtlačkov Bulletinu spoločnosti za rok 2023 v sume 289 €

Uznesenie č.1
Propagovať úlohy a poslanie spoločnosti v médiách, na odborných a vedeckých podujatiach. 
Termín: trvalý                                           Zodpovední: všetci členovia výboru

Uznesenie č. 2
Realizovať vyúčtovanie financovaných akcii do 1 mesiaca po termíne konania akcie.
Termín: trvalý                                                                Zodpovední:  organizátori akcií

Uznesenie č.3
Vybrať členské príspevky (3 €) za rok 2024 a súčasne odovzdať členom spoločnosti Bulletin za rok 2023. Členské príspevky môžu predsedovia sekcií poslať na účet spoločnosti: SK5909000000005185196021
Termín: 29.2.2024                                                           Zodpovední:  predsedovia sekcií

Uznesenie č.4
Rozposlať na pracoviská vyhlásenie súťaže pre mladých vedeckých pracovníkov za rok 2023 a následne do 25.4.2024 vyhodnotiť súťaž podľa sekcií.
Termín:  ihneď                                                          Zodpovední:  predsedovia sekcií

Nasledovné zasadnutie výboru bude 29.4.2024, o 13,00 hod. (online resp. v Arboréte Mlyňany)

V Nitre, dňa  29.1.2024

                                                                                         prof. Ing. Jozef Golian, Dr.
                                                                                                predseda    SSPLPV